โครงงาน การพัฒนาระบบสารสนเทศเพื่อผู้บริหารหน่วยงาน

ประจำปีการศึกษา 2556 ภาคเรียนที่ 3

คณะมนุษย์ศาสตร์และสังคมศาสตร์ มหาวิทยาลัยราชภัฎนครปฐม

----------------------------------------

**1. ชื่อโครงงาน** การพัฒนาระบบสารสนเทศเพื่อผู้บริหารหน่วยงาน

**2. ชื่อผู้ทำโครงงาน** นายประยูร สีสด รหัสประจำตัว 559904107 รุ่น Ex.MPA55.1

**3. ชื่ออาจารย์ที่ปรึกษา** อ.ดร. รุ่งนภา เพ่งรุ่งเรืองวงษ์

**4. หลักการและเหตุผล**

 ท่ามกลางสภาวะการเปลี่ยนแปลงอย่างรวดเร็วและผันผวนของโลกยุคปัจจุบันที่มีเทคโนโลยี และความก้าวหน้าอย่างว่องไวเชื่อมโยงเป็นเครือข่ายถึงกันทั่วโลกและมีปัญหาที่สลับซับซ้อนมากยิ่งขึ้น จึงเป็นความท้าทายขององค์กรต่าง ๆ ของประเทศไทยในการเตรียมความพร้อมรับการเปลี่ยนแปลงดังกล่าวอย่างรู้เท่าทัน สามารถเลือกใช้เทคโนโลยีอย่างคุ้มค่าเหมาะสมมีระบบและสามารถบริหารจัดการกับการเปลี่ยนแปลงได้ เนื่องจากโลกในปัจจุบันเป็นยุคของข้อมูลข่าวสารเทคโนโลยีระบบสารสนเทศเข้ามามีบทบาทที่สำคัญเป็นอย่างมากที่จะช่วยประเมินและประมาณสถานการณ์เพื่อประโยชน์ในการตัดสินใจและกำหนดนโยบายสำหรับปัจจุบันและอนาคต ดังนั้นองค์กรหน่วยงานราชการจะต้องพัฒนาฐานข้อมูลการบริหาร โดยใช้เทคโนโลยีสารสนเทศให้เป็นประโยชน์สูงสุดในการใช้ข้อมูลเกี่ยวกับการดำเนินงานเพื่อตรวจสอบและติดตามผลอย่างมีประสิทธิภาพในการผลิต การจัดเก็บ การให้บริการ และการแลกเปลี่ยนข้อมูลข่าวสารที่ใช้ในการกำหนดนโยบายการวางแผนพัฒนา การบริหาร และการจัดการองค์กรให้เป็นระบบที่มีรูปแบบและมาตรฐาน ตลอดจนสนับสนุนให้มีนวัตกรรมและเทคโนโลยีสารสนเทศมาใช้ในกระบวนการเรียนรู้การบริหารงานอย่างเหมาะสมและมีประสิทธิภาพ จึงมีความจำเป็นอย่างมากที่ผู้บริหารองค์กรในยุคปัจจุบัน จะต้องใช่ข้อมูลสารสนเทศเพื่อการวางแผน เพื่อการตัดสินใจ เพราะว่าการตัดสินใจเป็นภารกิจที่สำคัญอย่างหนึ่งของกระบวนการบริหาร จะเห็นได้ว่าผู้บริหารจะต้องใช้การตัดสินใจในการบริหารงานทุกขึ้นตอน ซึ่งอาจเป็นการตัดสินใจเพื่อแก้ปัญหา หรือการตัดสินใจเพื่อหาแนวทางปฏิบัติที่ตอบสนองต่อวัตถุประสงค์ในด้านต่าง ๆ ผลของการตัดสินใจย่อมกระทบหรือส่งผลโดยตรงต่อการบริหารหน่วยงาน ดังนั้นผู้บริหารจะต้องคำนึงอยู่เสมอว่า การบริหารหน่วยงานจะบรรลุเป้าหมายหรือไม่ขึ้นอยู่กับการตัดสินใจเป็นสำคัญ ซึ่งองค์ประกอบที่สำคัญของกระบวนการติดสินใจก็คือ การมีข้อมูลและสารสนเทศที่ถูกต้องเหมาะสมมาประกอบให้การตัดสินใจมีประสิทธิภาพยิ่งขึ้น ผู้บริหารจึงจำเป็นต้องมีระบบสารสนเทศที่มีคุณภาพเพียงพอ ถูกต้อง ทันต่อสถานกรณี และสามารถเรียกใช้ได้ตลอดเวลาจึงจะนำองค์กรสู่ความสำเร็จได้ การพัฒนาระบบสารสนเทศจึงมีความสำคัญอย่างยิ่งต่อการตัดสินใจของผู้บริหารองค์กร

 สภาพปัจจุบันปัญหาของศาลจังหวัดนครปฐมโดยทั่วไปขาดการเก็บรวบรวมข้อมูลที่เป็นระบบ ข้อมูลและสารสนเทศของหน่วยงานบางส่วนไม่เป็นปัจจุบัน ไม่สามารถนำมาใช้ประโยชน์ได้อย่างเต็มที่ ไม่มีผู้รับผิดชอบงานด้านข้อมูลและสารสนเทศ บุคลากรในหน่วยงานไม่เห็นความสำคัญของข้อมูลและสารสนเทศ และไม่นำข้อมูลและสารสนเทศมาใช้ประโยชน์ ผู้บริหารนำข้อมูลและสารสนเทศมาใช้ประโยชน์ ประกอบการตัดสินใจในการบริหารหน่วยงานเพียงบางส่วนและใช้ไม่เต็มที่ นอกจากนี้ยังไม่มีการจัดเก็บข้อมูลและสารสนเทศโดยใช้คอมพิวเตอร์ ทำให้ระบบการจัดเก็บข้อมูลและสารสนเทศไม่ทันสมัย จัดเก็บไม่ครอบคลุม การนำเสนอข้อมูลและสารสนเทศไม่เป็นระบบระเบียบน่าสนใจ

 จากสภาพปัญหาดังกล่าว จึงมีแนวคิดที่จะพัฒนาระบบสารสนเทศที่มีประสิทธิภาพเพื่อใช้ประกอบการตัดสินใจบริหารหน่วยงาน ประกอบกับปัจจุบันนี้เทคโนโลยีด้านคอมพิวเตอร์ได้พัฒนาไปอย่างมาก โดยเฉพาะโปรแกรมต่าง ๆ ก็ได้มีการพัฒนาขึ้นให้สามารถที่จะพัฒนาโปรแกรมขึ้นมาเพื่อการใช้งานได้ตรงกับวัตถุประสงค์ที่ต้องการได้ ทำให้การใช้เครื่องคอมพิวเตอร์มีประสิทธิภาพมากขึ้น ส่วนข้อมูลและสารสนเทศก็มีความจำเป็นต่อการวางแผน และการตัดสินใจของผู้บริหารหน่วยงาน เนื่องจากผู้บริหารหน่วยงานต้องอาศัยข้อมูลและสารสนเทศมาสนับสนุนการตัดสินใจในการบริหารหน่วยงาน ดังนั้นจีงสนใจที่จะศึกษาโครงงานเรื่องนี้

**5. วัตตุประสงค์ของโครงงาน**

 5.1 เพื่อศึกษาความต้องการสารสนเทศเพื่อการตัดสินใจของผู้บริหารหน่วยงาน

 5.2 เพื่อพัฒนาระบบสารสนเทศเพื่อการตัดสินใจของผู้บริหารหน่วยงาน

 5.3 เพื่อประเมินประสิทธิผลของระบบสารสนเทศที่ปรับปรุงและพัฒนา

**6. เป้าหมายและขอบเขตโครงงาน**

 6.1 ได้ระบบสารสนเทศที่มีความเหมาะสมสำหรับผู้บริหารหน่วยงาน เพื่อใช้ในการตัดสินใจบริหารหน่วยงาน

 6.2 มีรูปแบบของระบบสารสนเทศที่เป็นต้นแบบ สามารถนำไปประยุกต์ใช้ในการพัฒนาระบบสารสนเทศสำหรับหน่วยงานต่าง ๆ ของศาลยุติธรรม

**7. ขอบเขตของโครงงาน**

 เป็นการศึกษา เพื่อพัฒนาระบบสารสนเทศเพื่อการตัดสินใจของผู้บริหารศาลจังหวัดนครปฐม โดยศึกษาความต้องการสารสนเทศเพื่อการตัดสินใจของผู้บริหารศาลในเรื่องที่เกี่ยวกับภาระงานในส่วนงานช่วยอำนวยการ ส่วนงานบริการประชาชนและประชาสัมพันธ์ ส่วนงานคดี ส่วนงานช่วยพิจารณาคดี ส่วนงานคลังและส่วนงานไกล่เกลี่ยประนอมข้อพิพาท

**8. รายละเอียดของการพัฒนา**

 การพัฒนาระบบสารสนเทศเพื่อการตัดสินใจของผู้บริหารศาลประกอบด้วยขั้นตอนดังนี้

 8.1 ศึกษาระบบงานปัจจุบัน ประกอบด้วย การศึกษาโครงสร้างการบริหารงานของศาลจังหวัดนครปฐม ทั้ง 6 ส่วนงาน ตลอดจนศึกษาบทบาทหน้าที่ความรับผิดชอบของผู้บริหารศาล

 8.2 การออกแบบระบบสารสนเทศที่ผู้บริหารต้องการใช้ในการตัดสินใจ เป็นการหาข้อมูลว่าผู้บริหารต้องการทราบข้อมูลสารสนเทศในด้านใดบ้าง

 8.3 การพัฒนาโปรแกรมคำสั่ง คือการนำผลการวิเคราะห์สารสนเทศที่ผู้บริหารต้องการเพื่อการตัดสินใจในแต่ละข้อมาออกแบบระบบแล้วจ้างเขียนโปรแกรม

 8.4 การทดลองใช้และปรับปรุงแก้ไข นำโปรแกรมที่พัฒนามาให้ผู้บริหารและเจ้าหน้าที่ใช้ เพื่อปรับปรุงแก้ไขให้ตรงตามความต้องการ และนำข้อบกพร่องมาปรับปรุงแก้ไข

 8.5 การติดตั้งระบบและใช้งานจริง เป็นขึ้นตอนการติดตั้งอุปกรณ์เครื่องมือเครื่องใช้ ที่จะใช้กับระบบสารสนเทศ เช่น เครื่องคอมพิวเตอร์ เครื่องพิมพ์ และการบรรจุโปรแกรมที่พัฒนาแล้วเพื่อเตรียมความพร้อมสำหรับใช้งานจริงและมีการประเมินผลระบบ

**9. สถานที่ดำเนินการ** ศาลจังหวัดนครปฐม

**10. ระยะเวลาดำเนินการ** 2 ปี เริ่มจาก วันที่ 1 ตุลาคม 2556 ถึงวันที่ 30 กันยายน 2557

**11. แผนการดำเนินการ**

|  |  |  |
| --- | --- | --- |
| กิจกรรม | ปีงบประมาณ 2556 - 2557 | หมายเหตุ |
| ตค | พย. | ธค. | มค. | กพ. | มีค. | เมย. | พค. | มิย. | กค. | สค. | กย. |
| 1. ศึกษาระบบงานปัจจุบัน |  |  |  |  |  |  |  |  |  |  |  |  |  |
| 2. การออกแบบระบบสารสนเทศ |  |  |  |  |  |  |  |  |  |  |  |  |  |
| 3. การพัฒนาโปรแกรมคำสั่ง |  |  |  |  |  |  |  |  |  |  |  |  |  |
| 4. การทดลองใช้และปรับปรุงแก้ไข |  |  |  |  |  |  |  |  |  |  |  |  |  |
| 5. การติดตังระบบและใช้งานจริง |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

**12. รายละเอียดงบประมาณของโครงงาน**

งบประมาณรายจ่ายจากเงินได้ประจำปีงบประมาณ พ.ศ. 2557 จำนวน 200,000 บาท

**13. ผลที่คาดว่าจะได้รับ**

13.1 ผลการวิเคราะห์ระบบงานเพื่อการบริหารงานภายในศาลจังหวัดนครปฐม

13.2 โปรแกรมคอมพิวเตอร์ระบบสารสนเทศ เพื่อใช้ในการตัดสินใจของผู้บริหารงานศาล

 ผู้จัดโครงงาน.....................................................

 (..............นายประยูร สีสด................)